Ave Mets
Ave Mets (sündinud 30. mail 1980) on eesti teadusfilosoof. Aastatel 1986–1998 õppis ta Tartu Descartes'i Lütseumis ja 1998. aastast Tartu Ülikoolis, kus kaitses 2003. aastal filosoofias bakalaureusekraadi, 2007. aastal magistrikraadi ("Ilya Prigogine'i raamatu "Tõsikindluse lõpp. Aeg, kaos ja uued loodusseadused" filosoofiline analüüs ja loodusseaduste käsitus", juhendajad Rein Vihalemm ja Piret Kuusk) ja 2013. aastal filosoofiadoktori kraadi ("Normativity of Scientific Laws", juhendajad Rein Vihalemm ja Piret Kuusk). 2008. aastal õppis ta vahetusüliõpilasena Vilniuse Ülikoolis, 2009–2013 oli doktoriõppes RWTH Aacheni Ülikoolis ning 2015–2016 Erasmus Mundus Humeria stipendiumiga Valgevene Riiklikus Ülikoolis järeldoktor. 2005. aastast töötab Mets Tartu Ülikoolis, kus on 2013. aastast filosoofia osakonna teadur (aastal 2020 mõnda aega vanemteadur).